Angående valuarvurdering

På den ordinære generalforsamling torsdag d. 26. januar besluttede vi at gå videre med indhentning af en valuarvurdering.

Hvis denne afveg mere end 10 pct. fra vores nuværende offentlige ejendomsvurdering, ville der blive indkaldt til en ekstraordinær generalforsamling, hvor andelshaverne skulle tage stilling til hævelse af andelskronen.

Bestyrelsen har nu været i dialog med Danbolig, der har foretaget et skøn af vores ejendoms værdi. Danbolig rådede os til at få foretaget et indledende skøn, inden man eventuelt gik i gang med en egentlig valuarvurdering (skønnet er en god rettesnor for, om det kan betale sig at give sig i kast med en valuarvurdering, som koster en del tid og penge).

På baggrund af vores seneste regnskab samt en række faktuelle oplysninger om vores ejendom (badeværelser, el-installationer, tag osv.) har Danbolig skønnet vores ejendomsværdi til 50 mio. kr. Det er 2 mio. over den offentlige vurdering. Det er en forskel på 4 pct.

Danbolig har i forbindelse med skønnet udtrykt, at det er deres opfattelse, ”at den offentlige vurdering er på et rimelig fornuftigt niveau”. Herudover fortæller de, at ”en m² pris på ca. 15.000 pr. m² i området er fornuftigt”. Det skal i den forbindelse siges, at vores hus vurderes som udlejningsejendom. Det er et marked, som ligger væsentligt lavere end ejerboligmarkedet.

Bestyrelsen har på baggrund af det nuværende skøn besluttet ikke at gå videre med en egentlig valuarvurdering.

Har du spørgsmål til ovenstående, er du mere end velkommen til at tage fat i formand Christoffer Hellmann.

Venlig hilsen

Bestyrelsen

**Kontaktoplysninger**

|  |  |
| --- | --- |
| **Formand, kasserer & sekretær**Christoffer HellmannP.D. Løvs Allé 11 2.th.25 29 17 84christoffer@hellmann.name | **Byggesagkyndig**Frank Jackson Thorsgade 66 4.tv23 64 74 83frankcljackson@gmail.com |
| **Næstformand og Ansvarlig for salg og fremleje**Espen FyhrieThorsgade 64, 1.th.29 27 16 04efyhrie@hotmail.com | **Almindeligt medlem af bestyrelsen**Herman BaileyP.D. løvs Allé 13, 4.tv.hb@hermanbailey.com |
| **Almindeligt medlem af bestyrelsen**Morten Larssen P.D. Løvs Allé 13, st. tv. |  |
| **Suppleant**Nina Marie Poulsen P.D. Løvs Allé 13, 2. tv. | **Suppleant**Birgitte Eriksen Thorsgade 66, 2.th. |